open-index/open-wikipedia-markdown huggingface dataset:
Kari Glödstaf

**Kari Glödstaf** (s. 26. kesäkuuta 1974) on lappeenrantalainen mykkäelokuvista kirjoittava tietokirjailija ja Suomen tietokirjailijaliiton jäsen. Hän on toiminut Forssan mykkäelokuvafestivaalien taiteellisena johtajana vuodesta 2009 lähtien, ja on avustanut Kansallista audiovisuaalista instituuttia suomalaisten mykkäelokuvien restaurointiprojekteissa.

Glödstaf kuvaa innostuksensa elokuviin syntyneen jo lapsena. Televisiossa esitetyt kuukauden westernit, Hammer-yhtiön kauhuelokuvat sekä Noidan käsikirjasta nähty still-kuva F. W. Murnaun ''Nosferatusta'' (1922) syvensivät innostusta entisestään, joka tosin kasvoi täyteen kukoistukseensa vasta DVD:n myötä. Vuosituhannen vaihteessa alkanut aktiivinen aiheeseen liittyvien kirjojen ja elokuvien keräily jatkuu edelleen. Elokuva-arvostelujen kirjoittamisen hän aloitti FilmGoer-sivustolla joulukuussa 2001, kirjoittaen myös useamman vuoden ajan DVD-arvosteluja DVD Plazalle. Tämä toiminta jatkui sittemmin Kinokabinetti-blogissa vuosien 2012–2017 ajan.

Glödstaf perusti kioskikirjallisuuden viimeisinä huippuvuosina julkaistua Yöjuttu-lehteä varten Yöjuttuklubi-blogin, jolle hän vuosien 2017–2022 aikana referoi ja arvosteli kaikki suomeksi vuosien 1982–1991 aikana käännetyt lehdet. Urakka valmistui viimeisen Suomessa julkaistun lehden arvostelun myötä. 

Syksyllä 2005 perustettu Mykkäelokuvasivusto on yksi vanhimmista edelleen aktiivisista elokuvasivustoista. Sivustolla on arvosteluiden lisäksi mykkäelokuvauutisia, festivaaliraportteja, kirja-arvioita sekä näyttelijä- ja ohjaajaesittelyitä. Sivustolla on luettavissa myös pidempiä aiheeseen liittyviä artikkeleita.

Glödstaf on tehnyt yhteistyötä KAVI:n kanssa. Hän toimi päärekonstruoijana Teuvo Puron ''Kihlauksen'' (1922), Konrad Tallrothin ''Suursalon häiden'' (1924) sekä Erkki Karun ''Suvisen sadun'' (1925) kohdalla. Jälkimmäisestä hän on kertonut teoksessaan *Suvinen satu: Kuinka se tehtiin, kuinka se menetettiin ja kuinka se pelastettiin* (2024, Luovaja). Glödstaf toimi myös käsikirjoittajana Tero Hurmeen animoimassa lyhytelokuvassa *Vasikan häntä* (2020), joka on vapaasti toteutettu uusintafilmatisointi toisesta Suomessa koskaan tehdystä ja sittemmin kadonneesta samannimisestä näytelmäelokuvasta vuodelta 1908.

## Kirjat
* Kirjoituksia mykkäelokuvista. Lappeenranta: omakustanne, 2011. 
* Kirjoituksia mykkäelokuvista II. Lappeenranta: omakustanne, 2013. 
* 1000 mykkäelokuvaa: sirpaleita elokuvan kulta-ajalta. Turku: Helmivyö, 2018. 
* Harold Lloydin elämä ja elokuvat. Turku: Helmivyö, 2022. 
* Kirjoituksia mykkäelokuvista I & II. Hamina: Luovaja, 2023. 
* Teuvo Puro: Teatterineuvos ja elokuvapioneeri. Helsinki: kulttuurivihkot, 2024. 
* Kurkistus kulisseihin: Forssan Mykkäelokuvafestivaalit 2000-2023. Forssa: Forssan Mykkäelokuvafestivaalit, 2024.
* Mykkäelokuvavihko N:o 1: Suvinen satu: Kuinka se tehtiin, kuinka se menetettiin ja kuinka se pelastettiin. Hamina: Luovaja, 2024. 
* Mykkäelokuvavihko N:o 2: Sylvi: Tosielämän rikoksesta teatterin murhenäytelmäksi ja valkokankaan menestykseksi. Hamina: Luovaja, 2025. 

## Lähteet

## Aiheesta muualla
* Mykkäelokuvasivusto
* Yöjuttuklubi
* Kinokabinetti
Guangkun-moottoritie

**Guangkun-moottoritie** (G80) on Kiinan moottoritie, joka kulkee Kiinan eteläosissa Guangzhousta Kunmingiin. Tien pituus on 1&nbsp;400&nbsp;km.
## Reitti
Tie kulkee kolmen Kiinan maakunnan kautta: Guangdongin, Guangxin ja Yunnanin. 
## Tiehen liittyvät haaramoottoritiet
*  Kaihe-moottoritie
*  Michu-moottoritie
*  Yanwen-moottoritie
## Lähteet
Porta Ardeatina

**Porta Ardeatina** on antiikin aikainen portti Aurelianuksen muurissa Rooman kaupungissa Italiassa. Se sijaitsee muurin eteläsivulla.

Porta Ardeatina rakennettiin Aurelianuksen muurin rakentamisen yhteydessä keisari Aurelianuksen aikana noin vuonna 271. Porttia ei mainita missään antiikin tai keskiajan kirjallisessa lähteessä, mutta sen nykyinen nimi perustuu oletukseen, että se oli portti, jonka kautta kulki Via Ardeatina. Se tuli oletettavasti Serviuksen muurin Porta Naevialta. Porta Ardeatinasta itään sijaitsee Porta Appia (nyk. Porta San Sebastiano) ja länteen Porta Ostiensis (nyk. Porta San Paolo).

Portti on tiilinen kaariportti, jota koristavat puolipylväät ja jossa on raskas arkkitraavi. Poggio Bracciolini mainitsee, että portissa oli Honoriuksen omistuskirjoitus, mutta siitä ei ole säilynyt yhtään kopiota. Arvellaan, että portti muurattiin umpeen jo varhaisessa vaiheessa.

## Lähteet

## Aiheesta muualla
Porta Asinaria

**Porta Asinaria** on antiikin aikainen portti Aurelianuksen muurissa Rooman kaupungissa Italiassa. Se sijaitsee Caelius-kukkulalla muurin kaakkoissivulla.

Porta Asinaria rakennettiin Aurelianuksen muurin rakentamisen yhteydessä keisari Aurelianuksen aikana noin vuonna 271. Portti sai nimensä siitä, että sen kautta kulki Via Asinaria. Porta Asinariasta koilliseen sijaitsee Porta Praenestina (nyk. Porta Maggiore) ja länteen Porta Metronia. Heti portin itäpuolella sijaitsee uudempi Porta San Giovanni.

Via Asinaria ei ollut erityisen merkittävä, ja portin suuren koon on arveltu johtuvan ennemminkin siitä, että se sijaitsi lähellä Lateraanikirkkoa. Portin nimi mainitaan *[[De mirabilibus urbis Romae]]ssa*. Keskiajan kirjoittajat käyttävät siitä nimiä *Porta Asinaria Lateranensis* ja *Porta Sancti Johannis*. Portti suljettiin vuonna 1408, mutta se avattiin luultavasti uudelleen ja suljettiin pysyvästi vasta vuonna 1574, kun Porta San Giovanni rakennettiin paavi Gregorius XIII:n toimeksiannosta.

Portin nykyinen tiiliverhoiltu *[[opus caementicium]]* -rakenne on viimeistään keisari Honoriuksen ajalta. Siinä on useita muutoksia tai lisäyksiä, jotka osoittavat muutoksia rakennussuunnitelmissa. Portissa on kaksi pitkää puolipyöreää bastionimaista tornia, joissa on kolme kerrosta ikkunoita. Näitä torneja reunustavat suorakulmaiset porrastornit. Kaarellisen porttiaukon yläpuolella on pitkä kammio, jossa on kaksi riviä ikkunoita, joista alempi katkaisee varhaisemman rintavarustuksen. Nykyisin portti on yksi parhaiten säilyneistä kaikista Aurelianuksen muurin porteista.

## Lähteet

## Aiheesta muualla
Porta Aurelia nova

**Porta Aurelia nova** eli **Porta Sancti Petri** oli antiikin aikainen portti Aurelianuksen muurissa Rooman kaupungissa Italiassa. Se sijaitsi muurin länsisivulla Pons Aeliuksen (nyk. Ponte Sant’Angelo) eteläpäässä Tiberin itärannalla.

Portti tunnetaan vain huonosti. Se tunnettiin nimellä *Porta Aurelia*, tai *Porta Aurelia nova* eli ”uusi Porta Aurelia” erotuksena vanhemmasta Porta Aureliasta (nyk. Porta San Pancrazio). Prokopioksen aikana 500-luvulla se tunnettiin myös nimellä *Porta Sancti Petri* eli ”Pyhän Pietarin portti”. Tämä nimi tuli siitä, että portti johti Pietarin haudalle ja Pietarinkirkolle. Prokopios erottaa uuden Porta Aurelian selvästi vanhasta Porta Aureliasta, jota kutsuu nimellä Porta Transtiberina.

Joskus Porta Aurelia nova on yhdistetty virheellisesti Porta Corneliaan, joka sijaitsi kuitenkin joen toisella puolella Pons Aeliuksen pohjoispäässä.

## Lähteet
Porta Chiusa

**Porta Chiusa** eli **Porta Clausa** on antiikin aikainen portti Aurelianuksen muurissa Rooman kaupungissa Italiassa. Portin nimi on nykyaikainen, eikä sen antiikin aikaista nimeä tunneta. Portti on poterni eli pieni kulkuaukko, joka sijaitsi heti Castra praetorian eteläpuolella. Sen kautta kulki tie, joka tuli Serviuksen muurin Porta Viminalikselta. Portissa on yksi porttiaukko, jonka yläpuolisessa kurtiinissa on kuusi ikkunaa, kuten Porta Latinassa. Portti jäi käytöstä keskiajalla ja on muurattu umpeen.

## Lähteet

## Aiheesta muualla
Porta Cornelia

**Porta Cornelia** oli antiikin aikainen portti Rooman kaupungissa Italiassa. Se sijaitsi Pons Aeliuksen (nyk. Ponte Sant’Angelo) pohjoispäässä Tiberin länsirannalla lähellä Hadrianuksen mausoleumia.

Porta Cornelia tunnetaan vain huonosti. Se sai nimensä siitä, että sen kautta kulki Via Cornelia, joka sai alkunsa Pons Aeliuksen pohjoispäästä ja suuntasi länteen. Portti rakennettiin viimeistään siinä vaiheessa, kun keisari Honorius muutti 400-luvulla Hadrianuksen mausoleumin Aurelianuksen muuriin liittyneeksi linnoitukseksi, nykyiseksi Castel Sant’Angeloksi. Samassa yhteydessä linnoitusmuuri jatkettiin mausoleumilta joen rantaan, jolloin muuriin joko tehtiin portti Via Corneliaa varten, tai aiempi portti otettiin osaksi muuria. Nimi *Porta Cornelia* esiintyy vain yhdessä lähteessä, joka on ehkä 600-luvulta. Portti purettiin keskiajalla.

Joskus Porta Cornelia on yhdistetty virheellisesti Porta Aurelia novaan eli Porta Sancti Petriin, joka sijaitsi kuitenkin joen toisella puolella Pons Aeliuksen eteläpäässä.

## Lähteet
Porta Latina

**Porta Latina** on antiikin aikainen portti Aurelianuksen muurissa Rooman kaupungissa Italiassa. Se sijaitsee muurin kaakkoissivulla.

Porta Latina rakennettiin Aurelianuksen muurin rakentamisen yhteydessä keisari Aurelianuksen aikana noin vuonna 271. Portti sai nimensä siitä, että sen kautta kulki Via Latina. Portti säilytti antiikin aikaisen nimensä läpi keskiajan. Porta Latinasta pohjoiseen sijaitsee Porta Metronia ja etelään Porta Appia (nyk. Porta San Sebastiano).

Portissa on yksiaukkoinen holvi, joka on rakennettu epäsäännöllisistä travertiinilohkoista, ja sen yläpuolella ulkopuolella on viisi ikkunaa rivissä sekä kuudes tiilimuurattu ikkuna eteläpäässä. Portin päällä on kiviset rintavarustukset. Porttia reunustaa kaksi puolipyöreää *[[opus caementicium]]ista* tehtyä ja tiilillä päällystettyä tornia. Tornit eivät nouse keskusosan yläpuolelle kuten muurin monissa muissa porteissa. Pohjoinen torni lepää kiviperustuksella, joka on saattanut kuulua hautarakennukseen.

Suurin osa portin rakenteista on peräisin Honoriuksen ajalta, mukaan lukien porttiaukon holvikivet. Niitä on kuitenkin usein pidetty virheellisesti 500-luvun kunnostustöiden tuloksena, koska sisäpuolen lakikivessä on veistettynä risti ja ympyrä, ja ulkopuolen lakikivessä Kristus-monogrammi A:n ja Ω:n välissä.

## Lähteet

## Aiheesta muualla
António Agostinho Neton kansainvälinen lentoasema

**António Agostinho Neton kansainvälinen lentoasema** (, AIAAN)  on kansainvälinen lentoasema Icolo e Bengon maakunnassa Angolassa, noin 40 kilometriä kaakkoon pääkaupunki Luandan keskustasta. Lentoasema on nimetty Angolan ensimmäisen presidentin, Agostinho Neton mukaan.

Uusi lentoasema korvaa Luandan vanhan Quatro de Feveiron lentoaseman. Lentoasema on yksi Afrikan suurimpia, ja siitä on tarkoitus olla merkittävä lentoliikenteen solmukohta. Lentoaseman kautta voi kulkea 15 miljoonaa matkustajaa vuodessa. Vanhan lentoaseman matkustajamäärät ovat olleet merkittävästi uuden lentoaseman kapasiteettia alhaisempia, ja sitä onkin kritisoitu ylisuureksi. Angolan hallituksen mukaan suuri lentoasema on kuitenkin sijoitus tulevaisuuteen, ja sen odotetaan vahvistavan maan taloutta.

## Historia
Projekti uuden lentoaseman rakentamiseksi Luandaan alkoi vuonna 2005, ja rakennnustyöt vuonna 2013. Lentoaseman rakennusta rahoitettiin kiinalaisella lainarahalla. Alkuperäinen rakennussopimus purettiin vuonna 2017, ja uusi solmittiin 2020. Lentoaseman pääurakoitsija oli kiinalainen China National Aero-technology International Engineering Corporation.

Lentoasema avattiin marraskuussa 2023. Se maksoi 3,8 miljardia Yhdysvaltain dollaria, ja oli valmistuessaan suurin minkään kiinalaisyhtiön rakentama lentoasema Kiinan ulkopuolella. Angolan kansallinen lentoyhtiö TAAG Angola Airlines lensi lentoaseman ensimmäisen rahtilennon 19. joulukuuta 2023, mutta ensimmäisen matkustajalennon vasta 10. marraskuuta 2024.

## Lentoasema
Lentoasemalla on kaksi rinnakkaista kiitotietä, jotka ovat 3&nbsp;800 ja 4&nbsp;000 metriä pitkät. Lentoasemalla on kolme terminaalirakennusta. Lentoaseman kautta voi kulkea 15 miljoonaa matkustajaa ja 130&nbsp;000 tonnia rahtia vuodessa. Lentoasemaa voitaisiin laajentaa tulevaisuudessa jopa 65 miljoonalle matkustajalle ja 400&nbsp;000 tonnille rahtia vuodessa.

## Lähteet

## Aiheesta muualla
Alix Didier Fils-Aimé

**Alix Didier Fils-Aimé** (s. 14. marraskuuta 1971) on haitilainen liikemies ja poliitikko, joka toimii maansa väliaikaisena pääministerinä  10. marraskuuta 2024 alkaen. 

Fils-Aimé on suorittanut kaupallisen koulutuksen (erikoistuen rahoitukseen) Bostonin yliopistosta ja opiskellut muutosjohtamista Harvardin yliopistossa.

Fils-Aimé joutuu hallitsemaan Haitia sekasortoisena aikana. Presidentti Jovenel Moïsen murhan jälkeen heinäkuussa 2021 maahan ei ole saatu valittua pysyvää johtoa, vaan maata johtaa siirtymäkauden neuvosto. Parlamenttivaalit pidettiin viimeksi vuonna 2016.

Fils-Aimé on kolmas Haitin pääministeri kolmessa vuodessa Ariel Henryn ja Garry Conillen jälkeen. Hän otti hallitukseensa kahdeksan ministeriä Conillen hallituksesta, 10 on virassa ensimmäistä kertaa. Uuden hallituksen odotetaan erityisesti keskittyvän elintarvike- ja talouskriisin hallintaan sekä tulevien vaalien valmisteluun.

Fils-Aimén isä oli tunnettu haitilainen aktivisti Alix Fils-Aimé, jokaa vangittiin entisen diktaattorin Jean-Claude "Baby Doc" Duvalierin hallinnon aikana.

## Lähteet
Social First

**Social First Oy** on suomalainen peliyhtiö, joka kehittää mobiili- ja PC peliä nimeltä Nexus Station. Yhtiön kotipaikka sijaitsee Kotkassa ja toimitusjohtaja on Kim Soares.
Social First Oy keräsi sijoittajilta 4,2 miljoonaa euroa pelinkehitystä varten. Sijoittajina oli muun muassa Crowberry Capital, Play Ventures sekä Business Finland.

Social First Oy:ssä työskentelee monia entisiä Kukouri Mobile Entertainmentin työntekijöitä sekä Social Firstin nykyinen perustaja ja toimitusjohtaja Kim Soares oli mukana perustamassa Kukouria vuonna 2011 sekä toimi myös Kukourin toimitusjohtajana.

10. marraskuuta 2025 Social First ilmoitti ostaneensa GamerPay-palvelun, joka on verkkomarkkinapaikka ja maksupalvelu, jonka kautta pelaajat voivat ostaa ja myydä digitaalisia peliesineitä.

Vuoden 2025 alussa Social First osti Pixel Worldsin immateriaalioikeudet. Maaliskuussa 2026 Social First ilmoitti julkaisevansa pelin uudelleen 31. maaliskuuta 2026.

## Lähteet
Hilja Lahti

**Hilja Eliina Lahti** (10. helmikuuta 1906 Jaala – 24. joulukuuta 1988 Jaala) oli suomalainen kotitalouskonsulentti. Orimattilan kotitalousopiston emäntäkoulun käytyään Lahti aloitti työuransa Pienviljelijäin Keskusliiton kotitalousneuvojana. Vuosina 1939–1979 hän työskenteli SOK:n kotitalousjaoston johtajana ja osastopäällikkönä. Lahti toimi myös *[[Pellervo (lehti)|Pellervo]]*-lehden vakituisena avustajana ja kirjoitti Marttaliiton julkaisemaan *[[Emäntälehti|Emäntälehteen]]* pakinoita nimimerkillä ”Eliina Oravakorpi” vuosina 1938–1988. 

Lahti kuoli jouluaattona 1988 ja hänet on haudattu Jaalassa Jaalan Vanhalle hautausmaalle.

## Teoksia
*
*
*
*
*
*
*
*

## Lähteet
Katolisen kirkon katekismus

**Katolisen kirkon katekismus** on Katolisen kirkon julkaisema laaja katekismus, joka on luonteeltaan katolisen uskon perusteellinen ja yleismaailmallinen esitys. Paavi Johannes Paavali II vahvisti ja määräsi sen julkaistavaksi vuonna 1992.

Kirjaa on pidetty pitkälti silloisen kardinaali Joseph Ratzingerin (sittemmin paavi Benedictus XVI) luomuksena. Katolisen kirkon katekismus on jaettu neljään osaan:
*Uskon tunnustaminen (*[[Jumala (kristinusko)|Jumala]], ilmoitus, [[Raamattu]], [[usko]], opit uskontunnustuksen jäsennyksen mukaan*).
*Kristillisen salaisuuden vietto (*liturgia ja [[Sakramentti|sakramentit]]*).
*Elämä Kristuksessa (*[[ihmisarvo|ihmispersoonan arvokkuus]], ihmisyhteisö, laki ja [[Armo (kristinusko)|armo]], sisältäen [[kymmenen käskyä]]*).
*Kristillinen rukous (*sisältäen [[Isä meidän]] -rukouksen*).

Katolisen kirkon katekismus julkaistiin alunperin vuonna 1992, ja sen latinankielinen tyyppieditio valmistui 1997. Suomenkielinen käännös valmistui vuonna 2005.

Katolisen kirkon katekismuksen kompendium on paavi Benedictus XVI:n aikana julkaistu Katolisen kirkon katekismuksen lyhennetty versio, joka etenee kysymysten ja vastausten muodossa.

Lisäksi Katolisen kirkon katekismukseen pohjautuen on julkaistu nuorille suunnattu Youcat.

## Katso myös
*Catechesi tradendae

## Lähteet

## Suomalainen laitos
*Katolisen kirkon katekismus. Katolinen tiedotuskeskus, Jyväskylä 2005. 
*Katolisen kirkon katekismuksen kompendium. Katolinen tiedotuskeskus, Keuruu 2013. 

## Aiheesta muualla
*Katolisen kirkon katekismus suomenkielinen teos digitoituna netissä
*Catechismus Catholicae Ecclesiae Vatican.va 
*Katolisen kirkon katekismuksen kompendium 
*Compendium of the Catechism of the Catholic Church Vatican.va
Söderbärke

**Söderbärke** on taajama Smedjebackenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1&nbsp;032 asukasta vuoden 2023 lopussa.

## Lähteet

## Aiheesta muualla
Porta Metronia

**Porta Metronia** (myös *Porta Metrovia*, *Porta Metroni*, *Porta Metrobi*, *Porta Metrosi*) on antiikin aikainen portti Aurelianuksen muurissa Rooman kaupungissa Italiassa. Se sijaitsee muurin kaakkoissivulla.

Porta Metronia rakennettiin Aurelianuksen muurin rakentamisen yhteydessä keisari Aurelianuksen aikana noin vuonna 271. Se oli alun perin vain sivuportti. Sen ympärillä ei ollut torneja, kuten tärkeämmissä porteissa, eikä sieltä lähtenyt merkittäviä teitä; sen kautta kulki kuitenkin tie, joka johti Via Latinalle. Porta Metronia vastasi Porta querquetulanaa Serviuksen muurissa.

Portti tukittiin tuntemattomana ajankohtana, varmasti kuitenkin ennen 1400-luvun puoliväliä. Marrana-joki, joka kulkee Aurelianuksen muurin alitse tässä kohtaa, johdettiin kaupunkiin Calixtus II:n toimeksiannosta vuonna 1122, ja on arveltu, että hänen olisi täytynyt sulkea portti tuossa yhteydessä. Toisaalta portti mainitaan edelleen keskiajan lähteissä.

Porta Metroniasta itään sijaitsi Porta Asinaria ja etelään Porta Latina.

## Lähteet

## Aiheesta muualla
Porta Maggiore

**Porta Maggiore**, antiikin **Porta Praenestina**, on antiikin aikainen portti Aurelianuksen muurissa Rooman kaupungissa Italiassa.

## Historia

Porta Praenestinan rakennutti keisari Claudius. Se muodostui Aqua Claudia ja Aqua Anio novus -akveduktien kahdesta holvikaaresta, joiden avulla ne ylittivät Via Praenestinan ja Via Labicanan. Nämä kaksi tietä erkanivat toisistaan juuri ennen akveduktin alitusta: Labicana haarautui oikealle ja Praenestina vasemmalle. Portti liitettiin Aurelianuksen muuriin sen rakentamisen yhteydessä keisari Aurelianuksen aikana noin vuonna 271.

Portti esiintyy ensimmäisen kerran kirjallisissa lähteissä 500-luvulla nimellä *Porta Praenestina*. Sama nimi säilyi käytössä keskiajalla, yhdessä nimien *Porta Sessoriana* ja *Porta Labicana* kanssa. Se korvautui vähitellen nimellä *Porta major* (*Porta maior*), joka on säilynyt nykyisessä nimityksessä *Porta Maggiore*.

## Rakennelma

Portissa on kaksi holvikaarta, jotka ovat lievässä kulmassa toisiinsa nähden, sillä Via Praenestinan ja Via Labicanan kulkusuunta oli aluksi lähes rinnakkainen. Koko rakennelma on travertiiniä, ja sen korkeus on noin 32 metriä ja leveys noin 24 metriä. Kahden pääholvin korkeus on noin 14 metriä, leveys 6,35 metriä ja syvyys 6,20 metriä. Keskipilarissa on pieni holvikaari, jonka korkeus on 5,10 metriä ja leveys 1,80 metriä. Se on nykyisin suljettu ja lähes kokonaan nykyisen maanpinnan alapuolella. Tämän kaariaukon yläpuolella, samoin kuin pohjoisessa ja eteläisessä pilarissa, on muita kaariaukkoja, joiden sivuilla on korinttilaiset pylväät ja päällä entablatuurit.

Portin yläosan attika on kolmikerroksinen. Näistä kolmesta osiosta kahden ylimmän sisällä virtasivat Aqua Anio novus ja Aqua Claudia -akveduktien vedet, mutta alin oli pelkästään koristeellinen. Jokaisen kerroksen julkisivussa on piirtokirjoitus. Ylin kirjoitus kertoo alkuperäisestä Claudiuksen aikana tehdystä rakennustyöstä, joka on luultavasti Trajanuksen uudistama, ja muut kaksi Vespasianuksen ja Tituksen teettämistä kunnostustöistä. Portin ulkopuolella, teiden välissä, on Eurysaceen hauta, joka kuuluu tasavallan loppuajalle. Se oli rakennettu noin 3,5 metriä nykyistä maanpintaa alemmaksi.

Porttiin tehtiin huomattavia muutoksia Honoriuksen aikana. Varmuudella hän rakennutti kurtiinimuurin, jossa oli kaksi aukkoa, muodostaen näin portille sisäpihan. Hänen aikaansa kuuluvat todennäköisesti myös suorakulmaiset tornit portin kummassakin päässä ulkopuolella. Keskellä oleva puolipyöreä torni, joka rakennettiin Eurysaceen haudan päälle, saattaa kuulua Aurelianuksen aikaan. Myöhäisin antiikin aikainen tienpinta on 1,50 metriä nykyisen alapuolella.

Portin toinen aukko tukittiin myöhemmin. Vuonna 1838 monet myöhemmät lisäykset poistettiin ja akveduktin holvit paljastettiin näkyviin.

## Lähteet

## Aiheesta muualla
Theofron Munktell

**Johan Theofron Munktell** (20. maaliskuuta 1805 Kärrbo – 2. heinäkuuta 1887 Eskilstuna) oli ruotsalainen mekaanikko ja liikemies. Hän perusti vuonna 1832 Eskilstunaan *Munktells Mekaniska Verkstads AB* -konepajan, joka valmisti maatalous- ja teollisuuslaitteita sekä Ruotsin ensimmäisen höyryveturin. Vuonna 1932 se yhdistyi Bolinderin kanssa Bolinder-Munktelliksi, joka oli Volvo BM:n edeltäjä.
## Kuvia

Johan Theofron Munktell, staty i Eskilstuna, den 6 september 2008.JPG|Theofron Munktellia esittävä patsas Eskilstunassa (Mats Lodén).
Johan Theofron Munktell.jpg|Munktellin kuva Eskilstunan museon seinässä olevassa medaljongissa.
Munktellin höyrykone.jpg|Munktellin höyrykone Karvian keskustassa.

## Lähteet

## Aiheesta muualla
Svolderin taistelu

**Svolderin taistelu** oli noin vuonna 1000 käyty meritaistelu Norjan kuninkaan Olav Tryggvasonin ja ruotsalaisista, tanskalaisista sekä Eerik Haakoninpojan johtamista norjalaisista ladejaarleista koostuneen liittokunnan välillä. Taistelusta kerrotaan esimerkiksi Snorri Sturlusonin *[[Heimskringla]]ssa*. Muita lähteitä ovat muun muassa Adam Bremeniläinen ja Saxo Grammaticus. Kirjoittajat ovat erimielisiä taistelun tapahtumapaikasta: Snorri Sturlusonin ja Saxo Grammaticusin mukaan se käytiin lähellä Rügeniä, Adam Bremeniläisen mukaan Öresundissa. Taistelu päättyi Olav Tryggvasonin kuolemaan, minkä seurauksena ladejaarlit nousivat takaisin Norjan johtoon.

Tapahtumapaikan lisäksi myös taistelun syystä vallitsee epävarmuus. Adam Bremeniläisen mukaan Olav Tryggvason hyökkäsi Sven Haaraparran ja Olavi Sylikuninkaan solmiman liiton vuoksi, kun taas Snorrin ja Saxon versioissa häntä vastaan hyökätään. Taistelun jälkeen Olav Tryggvasonin ruumista ei löytynyt, ja joidenkin huhujen mukaan hän ei kuollut, vaan pakeni ja eli loppuelämänsä munkkina Pyhällä maalla.

Olav Tryggvason oli muutamaa vuotta aiemmin palannut Norjaan sotaretkeltä Englannista, missä hän oli onnistunut pakottamaan kuningas Ethelredin sopimukseen ase- ja raha-avusta. Niiden avulla hän nousi Norjan kuninkaaksi syrjäyttäen aiemmat tanskalaiset vasallihallitsijat, joita kutsuttiin ladejaarleiksi. Svolderin taistelusta onkin Norjassa tullut yksi legendaarisimmista historian tapahtumista ja Olavista kansallinen sankarihahmo.

## Katso myös
* Einar Tambarskjelve

## Lähteet

## Aiheesta muualla
Musopen

**Musopen** on voittoa tavoittelematon järjestö, joka pyrkii parantamaan pääsyä musiikkiin luomalla vapaita resursseja ja oppimateriaaleja. Järjestö julkaisee äänitteitä, nuottikirjoituksia ja oppikirjoja.

Järjestön perusti Aaron Dunn, joka näki musiikin opiskelijana vuonna 2006 kuinka talonmiehet keräsivät roskasäkkeihin äänitteitä poisheittämistä varten. Dunn alkoi pohtia miten niitä voisi käyttää hyödyksi poisheittämisen sijaan. Hän alkoi perehtyä tekijänoikeuksiin ja havaitsi mahdollisuuden luoda palvelun klassisen musiikin äänitteille, joka olisi vapaasti käytettävissä. Dunn avasi sivuston vuonna 2006, mutta se ei edistynyt ennen vuotta 2010, jolloin hän aloitti joukkorahoituskampanjan Kickstarter-palvelussa. Sävellysten tekijänoikeudet ovat usein erillään äänitteistä, joiden oikeudet ovat orkestereilla ja siten pääsy on rajoitettua jollei tehdä vapaasti julkaistavaa äänitettä. Sävellyksen esittämiseen voi muutoin joutua käyttämään hyvin vanhaa äänitettä tai nuottikirjoitusta.

## Lähteet

## Aiheesta muualla
* Musopen-kokoelma Archive.orgissa
Rukous kuolleiden puolesta

**Rukous kuolleiden puolesta** on muun muassa kristinuskoon liittyvä esirukouksen käytäntö.

Kristinusko omaksui kuolleiden puolesta rukoilemisen juutalaisuudesta. Uudessa testamentissa se näkyy Paavalin rukoillessa Onesiforokselle ;  Jumalan laupeutta tavalla joka näyttää osoittavan että hän on jo kuollut. Kuolleiden puolesta rukoileminen näkyy sitten katakombien varhaiskristillisissä hautakirjoituksissa ensimmäiseltä vuosisadalta alkaen. Tämä tapa näkyy myös kirkkoisien kuten Tertullianuksen, Arnobiuksen, Cyprianuksen, Kyrillos Jerusalemilaisen, Augustinuksen, Johannes Khrysostomoksen ja Dionysios Areopagitan teoksissa, Apostolisten konstituutioiden 8. kirjassa ja varhaisissa liturgioissa. Kuolleiden puolesta rukoileminen on liittynyt eukaristian viettoon. Katolisessa kirkossa tapa on läheisesti sidoksissa oppiin kiirastulesta ja laajemmin pyhäin yhteydestä. Protestanttisen reformaation myötä kuolleiden puolesta rukoileminen jäi lopulta pois uskonharjoituksesta. Sen kieltäminen johtui paljolti Jean Calvinin vaikutuksesta. Luterilaisuudessa (AC XXIV, 94) ja anglikaanisuudessa kuolleiden puolesta rukoilemista ei ole kielletty.

## Katso myös
*Panihida
*Ruumissaarna ja rukous
*Hiljainen hetki
*Requiescat in pace

## Lähteet

## Kirjallisuutta
*Olavi Rimpiläinen: *Läntisen perinteen mukainen hautauskäytäntö Suomessa ennen isoavihaa*. Suomen kirkkohistoriallinen seura 1971. Joensuu : Pohjois-Karjalan Kirjapaino Oy. 435 s.
Veijo Meisalo

**Veijo Pauli Juhani Meisalo** (12. lokakuuta 1938 Helsinki – 1. toukokuuta 2023 Hyvinkää) oli suomalainen fyysikko, kasvatustieteilijä ja professori.

Veijo Meisalo syntyi teknikko Paul Hjalmar Alexander Meisalon, ent. Mether, ja Aino Linnea Mannin perheeseen. Hänen puolisonsa vuodesta 1961 oli Leena Suomaa. Meisalo tuli ylioppilaaksi Järvenpään yhteiskoulusta 1957 ja valmistui Helsingin yliopistosta filosofian kandidaatiksi 1961 ja lisensiaatiksi 1964. Filosofian tohtoriksi hän väitteli siellä 1967.

Meisalo toimi Helsingin yliopistossa assistenttina opetus- ja tutkimustehtävissä 1962–1970 ja oli fysiikan lehtori 1971–1976. Hän oli matemaattisten aineiden didaktiikan apulaisprofessori Oulun yliopistossa 1976–1977 ja Helsingin yliopistossa 1977–1998 ja sitten siellä professori 1998–2003. Meisalo oli Helsingin yliopistossa myös matemaattisten aineiden didaktiikan tutkimuskeskuksen johtaja 1999–2003 ja kasvatustieteen tiedekunnan dekaani 1992–1998 ja varadekaani 2001–2003, samoin kuin opettajankoulutuslaitoksen varaesimies 1985–1987, esimies 1987–1992 ja johtaja 2001–2003. Vieraileva tutkija Ottawassa Meisalo oli 1967–1969 ja osa-aikainen professori Tarton yliopistossa 2000-2002. Meisalo julkaisi sekä tieteellisiä tutkimuksia että useita oppikirjoja.

## Lähteet
Connoisseur

**Connoisseur** on ruotsalainen vuonna 1998 perustettu maansa rikkaimmille suunnattu aikakauslehti. Se jaetaan vuosittain joulukuussa niille 20–72-vuotiaille, joiden vuositulot tai omaisuus ylittävät määrätyn rajan. Vuonna 2025 se on 2,6 miljoonaa kruunua. Lisäksi 15&nbsp;000 eniten tienaavaa saavat Connoisseur Exclusive -erikoisnumeron. Lehden artikkeleissa muun muassa esitellään kalliita tuotemerkkejä ja haastatellaan menestyneitä ihmisiä. Vuonna 2012 uutisoitiin, että lehden tuolloisen päätoimittajan Susanne Ytterskogin omat tulot eivät riittäneet lehden saamiseen.

Vuoden 2018 valtiopäivävaalien alla tehdyssä tutkimuksessa lehden lukijakunnan keskuudessa suosituin puolue oli moderaatit 62 prosentin kannatuksella. Toiseksi sijoittuivat ruotsidemokraatit 12 prosentilla. Sosiaalidemokraatit, vasemmistopuolue ja ympäristöpuolue keräsivat yhteensä kaksi prosenttia. Vuonna 2023 lehden lukijoista 51 prosenttia asui Tukholman läänissä, 18 prosenttia Länsi-Götanmaalla ja 12 prosenttia Skånessa.
## Lähteet

## Aiheesta muualla
* Lehden verkkosivut
Samba Sillah

**Samba Sillah** (s. 10. tammikuuta 1999 Vaasa) on suomalais-gambialainen jalkapalloilija, joka pelaa laitapuolustajana Ykkösliiga-joukkue PK-35:ssa.

Sillah on Vaasan Palloseuran ja VIFKin kasvatti. Sillah teki debyyttinsä kansallisissa sarjoissa 2017 Kakkosessa VIFKin riveissä. Samana kautena Sillah pelasi Vaasan Palloseuran A-pojissa.

Sillah siirtyi FF Jaron riveihin vuoden sopimuksella, jossa oli vuoden lisäoptio. Sillah siirtyi VPS:n edustuksen riveihin kaudeksi 2019 ja pelasi siellä kolme kautta. Sillah palasi Jaron riveihin kaudeksi 2023 ja siirtyi sieltä PK-35:n kaudeksi 2024 ja allekirjoitti jatkosopimuksen kaudeksi 2025.

## Lähteet
Guldspaden

**Guldspaden** ("kultainen lapio") on ruotsalainen tutkivan journalismin palkinto, jota jakaa vuosittain Föreningen Grävande Journalister (FGJ). Palkinto on perustettu vuonna 1991 ja siinä on yhdeksän kategoriaa.
## Lähteet

## Aiheesta muualla
* Luettelo voittajista FGJ:n verkkosivuilla
Tadžikistanilainen keittiö

**[[Tadžikistan]]ilaisessa keittiössä** käytetään paljon lihaa. Yleisimmin käytettyä lihaa ovat karitsan- ja vuohenliha. Kala ja kananmuna ovat harvinaisempia. Myös viljatuotteita käytetään vähän, mutta jonkin verran käytettyä viljaa ovat helmiohra, kaura ja tattari. Jonkin verran käytettyjä raaka-aineita ovat riisi ja palkokasvit. Vihanneksista tehdään usein muhennoksia. Usein käytetään nuudeleita ja hapanta maitoa. Ruoka maustetaan käyttämällä runsaasti sipulia ja yrttejä. Keittoruokia syödään kulhoista ja kasviksista tehtyjä salaatteja tarjotaan pääruokien lisukkeina. Leivät ovat joskus litteitä.

## Lähteet
Ragnar Casparsson

**Ragnar Casparsson** (1893–1978) oli ruotsalainen toimittaja ja virkamies. Hän työskenteli *[[Arbetaren (Ruotsi)|Arbetaren]]*-lehdessä vuosina 1922–1928, *[[Social-Demokraten]]issa* 1929–1933 ja *[[Aftontidningen]]issä* 1946–1952. Vuosina 1951–1952 hän toimi viimeksi mainitun päätoimittajana. Vuosina 1952–1960 Casparsson oli Västmanlandin läänin maaherra.
## Lähteet

## Aiheesta muualla
Casparsson

**Casparsson** on seuraavien ruotsalaisten henkilöiden sukunimi:

* Ernst Casparsson (1886–1973), ratsastaja ja olympiavoittaja
* Ragnar Casparsson (1893–1978), toimittaja ja maaherra
Paradise (televisiosarja)

**Paradise** on yhdysvaltalainen poliittinen trilleri, jonka on luonut Dan Fogelman. Sarjan pääosissa nähdään näyttelijät Sterling K. Brown, Julianne Nicholson ja James Marsden. Sarjan ensimmäinen jakso julkaistiin Hulussa Yhdysvalloissa 26. tammikuuta 2025. Sarjassa seurataan selviytyjien yhteisöä heidän eläessään maanalaisessa bunkkerissa, kun maailma on ajautunut kaaokseen. Sarja sai kriitikoilta yleisesti myönteisiä arvosteluja.

Toisen tuotantokauden esittäminen alkoi 23. helmikuuta 2026.

## Näyttelijät
### Päänäyttelijät

### Sivunäyttelijät

## Jaksot

|}

## Lähteet

## Aiheesta muualla
*
Kambodžalainen keittiö

**Kambodžalaisessa keittiössä** on hiukan samoja piirteitä, kuin vietnamilaisessa keittiössä ja korealaisessa keittiössä. Yleisiä ruoka-aineita ovat riisi ja nuudelit. Aamupalalla syödään myslin kanssa hedelmiä ja jogurttia. Kambodžalainen keittiö on saanut vaikutteita Thaimaan ja Kiinan ruokakulttuureista. Kalaa ja äyriäisiä käytetään paljolti kasvisten kanssa.

## Lähteet
Leipomo Rosten

**Leipomo Rosten** on suomalainen leipomoalan yritys, jonka kotipaikka on Turku. Se perustettiin vuonna 1939, ja sen omistaa Meltovaaran perhe. Rosten oli vuonna 2024 Suomen kolmanneksi suurin leipomokonserni.

Leipomotoiminnan aloittivat Heli ja Juho Rosten vuonna 1939. Leipomosta tuli yritys 1950-luvulla nimellä Leipomo-konditoria H&J Rosten Oy. Suvusta ei löytynyt leipomolle jatkajaa 1970-luvulla, ja uudeksi omistajaksi valittiin Aarne Arjonen, joka omisti Mantin leipomon. Arjonen myi vuonna 1981 leipomot Meltovaaran perheelle, ja he keskittivät molemmat leipomot Rostenin nimen alle.

Leipomo Rosten osti vuonna 2008 heinolalaisen leipomon Pekan leivän, ja vuonna 2022 porilaisen Porin leivän. Yrityksen tuotteisiin kuuluvat muun muassa leivät, siemennäkkileivät, kahvileivät, keksit ja konditoriatuotteet.

## Lähteet

## Aiheesta muualla
* Leipomo Rostenin sivusto
Walvis Bayn satama

**Walvis Bayn satama** (); UN/LOCODE: NA WVB) on alueellisesti huomattava kauppasatama Namibian Walvis Bayn kaupungissa eteläisessä Afrikassa. Sataman toiminnasta vastaa Namibian satamalaitos. Satama sijaitsee Atlantin valtameren rannikolla Walvis Bayn (Walvisinlahden) luonnonsataman alueella. 

Namibian satamalaitos raportoi Walvis Bayn ja Lüderitzin sataman yhteisen rahtimäärän olleen maaliskuun 2024 lopussa päättyneeltä purjehduskaudelta 7,7 tonnia. 

Vuonna 2019 satama-alueella avatiin uusi konttiterminaali ja matkustajaliikennesatama.  Konttiterminalin operointi luovutettiin lokakuussa 2024 Namibian satamalaitoksen (valtion) ja Mediterranean Shipping Companyn (MSC) yhteisyritykselle, Terminal Investment Limitedille (TIL) 25 vuoden sopimuksella.


Walfischbucht, Namibia ca 1910.jpg|Näkymä satamaan vuonna 1910.
Walvis Bay aerial.jpg|Pätkä satama-alueen laitureita ja viereistä Walvis Bayn kaupunkia (2005).
Walvis Bay-Port (4).jpg|Sataman nostureita (2016).
Lui Tide and other offshore Supply Ships tied together (37093599443).jpg| Walvis Bayn sataman hinaajia (tms. apualuksia) ankkurissa (2017).
Harbour of Walvis Bay 2018.jpg|Rakenteilla ollutta uuden konttiterminaalin aluetta (2018).


## Lähteet

## Aiheesta muualla

* WALVIS BAY Port  (marinetraffic.com)
Int’Air Îles

**Int’Air Îles**  oli komorilainen lentoyhtiö, jonka kotipaikkana toimi Ouanin lentoasema Anjouanissa. Yhtiö perustettiin vuonna 2007 nimellä *Inter Îles Air*, ja se uudelleenbrändättiin vuonna 2015. Lentoyhtiö lopetti toimintansa vuonna 2024. Se lensi alueen saarille ja Afrikan mantereelle.

Int’Air Îlesin kohteisiin lukeutui Komorien saaret, Mayotte, Tansania ja Madagaskar. Se oli yksi Vanilla Alliance -lentoyhtiöallianssin perustajajäsenistä.

## Onnettomuudet
* 27. marraskuuta 2012: Int’Air Îlesin Embraer EMB-120 Brasilia -potkuriturbinikone putosi mereen pian noustuaan Prinssi Saïd Ibrahimin kansainväliseltä lentoasemalta Moronista. Kone oli matkalla Ouanin lentoasemalle. Kaikki 25 matkustajaa ja neljä miehistön jäsentä pelastettiin merestä. Matkustajan mukaan koneesta vuosi polttoainetta, ja lentäjä yritti palata takaisin lentoasemalle siinä onnistumatta.

## Lähteet
Jääkiekon I-divisioonan kausi 1993–1994

**Jääkiekon I-divisioona 1993–1994** oli järjestyksessään 19. pelattu I-divisioonakausi. Sarjassa pelattiin 12 joukkueen kaksinkertainen runkosarja, jonka jälkeen kymmenen parasta joukkuetta jatkoivat kaksinkertaisessa Finlandia-liigassa ja kaksi viimeistä I-divisioonan karsintasarjassa II-divisioonan parhaiden joukkueiden kanssa. 

TuTo, JoKP ja SaiPa etenivät SM-liigakarsintaan, jossa TuTo lopulta nousi seuraavaksi kaudeksi liigaan. 

Putoamiskarsintaan joutuivat Karhu-Kissat, Ketterä ja JHT, jotka kaikki kuitenkin säilyivät I-divisioonassa. Kauden päätyttyä JoKP ja Kärpät ajautuivat konkurssiin ja joutuivat luopumaan sarjapaikastaan. Niiden tilalle sarjaan nousi seuraavaksi kaudeksi karsintasarjan neljäs ja viides, Järvenpään Haukat ja Koovee. 

## Runkosarja

## Finlandia-liiga

## Parhaat pistemiehet

## SM-liigakarsinta

## Karsintasarja

## Lähteet
* HockeyArchives (viitattu 20.2.2025)
* QuantHockey (viitattu 20.2.2025)
VK-Kustannus

**VK-Kustannus** (aik. **Valmennuskolmio**) on urheiluvalmennuksen, liikunnan ja kuntoutuksen oppi- ja ammattikirjoja kustantava yritys. Kustantamo on perustettu vuonna 1978. Suomen Valmentajat on ollut yrityksen osa-omistaja vuodesta 2007 lähtien. Yrityksen toimitusjohtaja on Pasi Kokkonen. Vuonna 1999 Suomen Urheilumuseosäätiön kirjastotoimikunta palkitsi yrityksen liikunta, lihashuolto ja terveys-kirjasarjan vuoden kirjasarjana.

## Lähteet
Billy Gonsalves

**Adelino William Gonsalves** (10. elokuuta 1908 Portsmouth, Rhode Island, Yhdysvallat – 17. heinäkuuta 1977) oli yhdysvaltalainen jalkapalloilija, joka pelasi keskikenttäpelaajan pelipaikalla. Hän oli pituudeltaan 188-senttimetrinen ja edusti Yhdysvaltain A-maajoukkuetta MM-kilpailuissa 1930 ja 1934.

## Lähteet
2-aminobutanoli

**2-aminobutanoli** (C4H11NO) eli **2-amino-1-butanoli** on alkanoliamiineihin kuuluva orgaaninen yhdiste. Yhdistettä käytetään muun muassa emulgaattorina, korroosionestoaineena ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa 2-aminobutanoli on väritöntä nestettä. Yhdiste liukenee erittäin hyvin veteen, etanoliin ja dietyylieetteriin sekä hieman kloroformiin. Yhdiste on kiraalista ja sillä on R- ja S-enantiomeerit. Aine on emäs ja sen pK<sub>a</sub>-arvo on 9,52.  

2-aminobutanolin valmistuksen ensimmäisessä vaiheessa nitropropaani reagoi formaldehydin kanssa. Muodostuva nitroalkoholi pelkistetään vedyttämällä 2-aminobutanoliksi. Katalyyttinä käytetään nikkeliä.

2-aminobutanolia käytetään emulgointiaineena muun muassa vahoissa ja kosmetiikkatuotteissa. Lisäksi sitä käytetään happamuudensäätö- tai korroosionestoaineena. 2-aminobutanolista valmistetaan etambutolia, pinta-aktiivisia aineita ja vulkanoinninkiihdyttimiä. Ainetta käytetään myös erottamaan enantiomeereja resoluutiolla.

## Lähteet
International Society of Motor Control

**International Society of Motor Control** (lyh. **ISMC**) on kansainvälinen liikehallinnan koulutusta, perustutkimusta ja soveltavaa tutkimusta edistävä tiedejärjestö. Järjestö julkaisee neljännesvuosittain *Motor Control*-julkaisua. Järjestö on perustettu vuonna 2002 ja sen kotipaikka on Delawaren osavaltiossa, Yhdysvalloissa.

## Bernstein-palkinto
Järjestö jakaa joka toinen vuosi Nikolai Bernsteinin mukaan nimetyn palkinnon henkilölle, joka on poikkeuksellisen panoksen motoristen toimintojen ohjaamisen kehittämiseen.
* 2005: Anatol G. Feldman
* 2007: Mark Latash
* 2009: Michael Turvey
* 2011: Scott Kelso
* 2013: Grigori Orlovskij
* 2015: Apostolos Georgopoulos
* 2017: Sten Grillner
* 2019: John Rothwell
* 2021: Tamar Flash
* 2023: Emilio Bizzi

## Lähteet
Pohjois-Carolinan yliopisto Greensborossa

**Pohjois-Carolinan yliopisto Greensborossa** (, lyh. **UNCG**) on Yhdysvaltain Pohjois-Carolinassa sijaitseva julkinen yliopisto. Yliopisto on perustettu vuonna 1890, ja se sijaitsee Greensboron kaupungissa. 

## Colleget ja koulut
Pohjois-Carolinan yliopistossa Greensborossa toimivat seuraavat colleget ja koulut:
* Bryan School of Business and Economics
* College of Arts and Sciences
* College of Visual and Performing Arts
* Graduate School
* Joint School of Nanoscience and Nanoengineering
* Lloyd International Honors College
* School of Education
* School fo Health and Human Sciences
* School of Nursing

## Lähteet

## Aiheesta muualla
* Yliopiston verkkosivusto
Lomén satama

**Lomén satama** ( tai ; UN/LOCODE: TG LFW) on kauppasatama länsiafrikkalaisen Togon pääkaupungissa Loméssa. Se on Togon pääsatama ja palvelee myös naapurimaita. 

Pääosa sataman vuotuisesta  noin 30 miljoonan tonnin rahtimäärästä on naapurimaiden kauttakulkurahtia. Satama on Länsi-Afrikan suurimpia konttisatamia sijoittuen 2023 Afrikan maiden kärkikymmenikköön.


New Port in Lomé Togo 1968.jpg|Näkymä sataman lähistöltä (1968).
Port de Lomé 02.jpg|Lomén satamaa (2024).
Accostage d'un navire au port de Lomé.jpg|Rahtilaiva Lomén satamassa.


## Lähteet

## Aiheesta muualla

* Port Autonome de Lomé  (togo-port.net)
* LOME Port  (marinetraffic.com)
Theodore Rooseveltin pato

**Theodore Rooseveltin pato**, joka tunnetaan myös nimellä **Roosevelt Dam**, sijaitsee Arizonassa, noin 76 kilometriä pohjoiseen Phoenixista. Pato on rakennettu Salt River -joen ylittäväksi ja se on 109 metriä korkea ja muodostaa Theodore Roosevelt -järven. Se on nimetty Yhdysvaltain 26. presidentin Theodore Rooseveltin mukaan.

Pato valmistui vuonna 1911 ja se on ollut merkittävä osa Salt Riverin projektia, joka on tarjonnut vettä maataloustarpeisiin ja tulva-alueiden hallintaan. Patoa on myös parannettu ja laajennettu vuosina 1989-1996, ja se on nyt yksi maailman suurimmista padoista.

## Lähteet
Venäjän keisarikunnan vuoden 1897 väestönlaskenta

**Venäjän keisarikunnan vuoden 1897 väestönlaskenta** () oli Venäjän keisarikunnan ainoa valtakunnallinen väestönlaskenta. Suomen suuriruhtinaskuntaa ei otettu mukaan väestönlaskentaan.

## Kyselylomake
Kyselyssä kaikilta vastaajilta kerättiin ainakin seuraavat tiedot:

* Nimi (etunimi, patronyymi ja sukunimi)
* Siviilisääty
* Suhde perheen tai kotitalouden päämieheen
* Sukupuoli
* Ikä
* Sääty
* Uskonto
* Syntymäpaikka
* Rekisteröintipaikka
* Vakituinen asunpaikka
* Äidinkieli
* Lukutaito
* Ammatti
* Fyysiset vammat

## Tulokset
Väestönlaskennan mukaan Venäjän keisarikunnassa asui 125&nbsp;640&nbsp;021 ihmistä: 62&nbsp;477&nbsp;348 miestä ja 63&nbsp;162&nbsp;673 naista.

### Kieli

## Lähteet
Lê Duẩn

**Lê Duẩn** (7. huhtikuuta 1907 – 10. heinäkuuta 1986 Hanoi) oli vietnamilainen poliitikko, joka toimi Vietnamin kommunistisen puolueen pääsihteerinä vuosina 1960–86.

Lê (syntymänimi Lê Văn Nhuận) syntyi köyhään perheeseen ja tutustui marxilaisuuteen 1920-luvulla. Hän oli kommunistisen toimintansa vuoksi vankeudessa 1931–1937 ja 1940–1945; pian toisen vapautumisensa jälkeen hänestä tuli Ho Tši Minhin lähimpiä luottomiehiä. 1950-luvun alussa Lê Duẩn toimi puolueen Etelä-Vietnamin aluesihteerinä, mutta hänet evakuoitiin Pohjois-Vietnamiin vuonna 1953. Kun Vietnam jaettiin virallisesti Geneven konferenssin seurauksena, Lê alkoi kiihkeästi ajaa maan jälleenyhdistymistä kommunistisen hallinnon alle. Hänet valittiin puolueen pääsihteeriksi vuonna 1960.

Hon terveyden alkaessa pettää Lê nousi entistä vaikutusvaltaisemmaksi, ja viimeistään hänen kuoltuaan, maan vaikutusvaltaisimmaksi henkilöksi. Lê uskoi, että Etelä-Vietnamiin olisi saatava vallankumous, jotta maa saataisiin yhdistymään. Kun Yhdysvallat puuttui Vietnamin sotaan, hänestä tuli sotaisampi. Lê kannatti strategiaa, jossa kommunistijoukot eivät tekisi suuria hyökkäyksiä, vaan mieluummin useamman pienen hyökkäyksen vihollisjoukkoja vastaan. Kun Yhdysvallat lopetti Etelä-Vietnamin tukemisen, Pohjois-Vietnamin joukot valtasivat Etelä-Vietnamin vuonna 1975, yhdistivät maan ja päättivät sodan.

Lên johtokaudella Vietnam läheni merkittävästi Neuvostoliittoa, siinä missä suhteet Kiinaan kariutuivat, etenkin kun Kiina alkoi lähetä Yhdysvaltoja Vietnamin sodan vielä ollessa käynnissä. Vietnam ajautui myös rajakiistoihin länsinaapurinsa Kambodžan kanssa, kun punakhmerit olivat nousseet sen johtoon, mikä johti lopulta Vietnamin hyökkäykseen Kambodžaan joulukuussa 1978. Vastineeksi Kambodžaa tukenut Kiina hyökkäsi Pohjois-Vietnamiin alkuvuodesta 1979.

Maiden jälleenyhdistyttyä Lê johti toisen viisivuotissuunnitelman (1976–1980) laadintaa ja oli toiveikas sen tavoitteista. Suunnitelma kuitenkin paljolti epäonnistui, ja maan talous oli vielä hänen kuoltuaan sangen huonolla tolalla. Joitain talousuudistuksia aloitettiin jo hänen viimeisinä vuosinaan, mutta ne pääsivät vauhtiin vasta myöhemmin.

## Lähteet
* 
* 
* 
* 
* 
* 
*
Lammasjärvi (täsmennyssivu)

**Lammasjärvi** voi tarkoittaa seuraavia:

* Lammasjärvi, järvi Kuhmossa
* Lammasjärvi, järvi Keuruulla
* Lammasjärvi, järvi Raaseporissa
Al-Ma’arij

**Al-Maʻārij** (, ) on Koraanin 70. suura ja luokitellaan mekkalaiseksi. Se sisältää 44 jaetta. Suura on saanut nimensä kolmannessa jakeessa olevasta sanasta.

Islamilaisen tulkinnan mukaan suura varoittaa ja arvostelee uskottomia, jotka pilkkasivat ylösnousemuksesta, tuonpuoleisesta, Helvetistä ja Paratiisista kertovia uutisia ja haastoivat Muhammedin toteuttamaan ylösnousemuksen, jos hänen sanansa olivat totta.  

## Sisältö

Suura kertoo uskottomia odottavasta rangaistuksesta. Suuran keskiosa kuvailee "rukoilijoita"

* Jakeet 1–18 varoittavat syntisiä uhkaavasta rangaistuksesta.
* Jakeet 19–35 kertovat rukoilijoiden ominaisuuksista. Suuraan on lisätty huomautus (jae 30), jonka mukaan rukoilijoiden siveyttä ei kumoa se, mitä he tekevät puolisoittensa ja orjattariensa kanssa.
* Jakeet 36–39 kuvaavat, miten uskottomat kaulaansa kurkottaen (viimeisellä tuomiolla) tungeksivat profeetan luo ("sinua kohti").
* Jakeissa 40–44 kehotetaan jättämään uskottomat pilailemaan keskenään; viimeisellä tuomiolla heillä tulee kiire.

## Katso myös

* Luettelo Koraanin suurista

## Lähteet

* 
* 
* 

### Viitteet
Pohjois-Haitin kristillinen yliopisto

**Pohjois-Haitin kristillinen yliopisto** () on haitilainen yksityinen yliopisto. Yliopisto on perustettu vuonna 1947 ja se sijaitsee Limbén kaupungissa. Yliopisto on taustaltaan kristillinen ja edustaa amerikkalaista baptismia.

## Lähteet

## Aiheesta muualla
* Yliopiston verkkosivusto
Queenslandin yliopisto (Haiti)

**Queenslandin yliopisto** (, lyh. **UQ**) on haitilainen yksityinen yliopisto. Yliopisto on perustettu vuonna 1996 ja se sijaitsee Port-au-Princen kaupungissa. Yliopisto on taustaltaan kristillinen.

## Lähteet

## Aiheesta muualla
* Yliopiston verkkosivusto
Afrikan Nazarene-yliopisto

**Afrikan Nazarene-yliopisto** (, lyh. **ANU**) on kenialainen yksityinen yliopisto. Yliopisto on perustettu vuonna 1993 ja se sijaitsee Nairobin kaupungissa. Yliopisto on taustaltaan kristillinen ja toimii pyhityskristillisen Church of the Nazarene -kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Daystar-yliopisto

**Daystar-yliopisto** (, lyh. **DU**) on kenialainen, Nairobin kaupungissa toimiva yksityinen yliopisto. Englantia opetuskielenään käyttävä oppilaitos sai yliopistoaseman vuonna 1992, aiemmin (1974-1992) opetusta annettiin Daystar Communications -yrityksen ja Daystar University Collegen nimellä. Kooltaan yliopisto on pieni, esimerkiksi lukuvuonna 2015-2016 kirjattiin 1&nbsp;500 opiskelijaa. Yliopisto on taustaltaan kristillinen.

## Lähteet

## Aiheesta muualla
* Yliopiston verkkosivusto
Hallitsijatar

**Hallitsijatar** on tarot-pakan ison arkanan kortti.

Rider-Waite-Smith-pakassa Hallitsijatar istuu valtaistuimellaan metsän keskellä, nojaten rennosti taaksepäin ilman huolen häivää.

Hallitsijattaren valkoinen asu koristeltuna granaattiomenoilla symboloi puhtautta, viattomuutta ja hedelmällisyyttä. Granaattiomenat tunnetaan useissa muinaiskulttuureissa hedelmällisyyden symboleina, ja ne kuvaavat myös kuolemaa ja uudelleensyntymää. Hänen päässään oleva kruunu, jota koristaa 12 tähteä, muistuttaa monissa maalauksissa Neitsyt Marian pään ympärille maalattuja tähtiä, jotka toisinaan tulkitaan kuvastavan Israelin 12:ta heimoa. Kruunun alla oleva laakeriseppele kuvastaa rauhaa ja menestystä. Kaulassaan naisella on helmikaulakoru, jossa on seitsemän helmeä. Nämä kuvastavat viisautta ja kehon seitsemää suurta chakraa sekä niiden harmoniaa.

Hallitsijattaren valtaistuimen vieressä maassa lepää sydämen muotoinen kilpi, jossa on Venuksen symboli. Tämä merkki edustaa feminiinisyyttä, kauneutta, rakkautta ja luovuutta. Hallitsijatarta ympäröi vaurautta huokuva vehreä metsä ja vuolaana virtaava joki. Metsä symboloi maadottumista, paranemista ja turvan tunnetta. Vesi symboloi elinvoimaa ja tunteita sekä jatkuvaa muutosta.
## Lähteet
Central-yliopisto (Ghana)

**Central-yliopisto** (, lyh. **CUC**) on ghanalainen yksityinen yliopisto. Yliopisto on perustettu vuonna 1997 ja se sijaitsee Accran kaupungissa. Yliopisto on taustaltaan kristillinen ja se toimii International Central Gospel Church -kirkkokunnan työyhteydessä.

## Lähteet

## Aiheesta muualla
* Yliopiston verkkosivusto